‘सडक निर्माणमा सरकारी संयन्त्र उदासीन बनेको देखियो,’ संघका द्वितीय उपाध्यक्ष भेषराज दुवाडीले भने, ‘सडक अवरुद्ध हुँदा एयरलाइन्सलाई फाइदा भए पनि सडकबाट दैनिक खाद्यान्न, निर्माणका सामानसमेत ढुवानी गर्न समस्या छ।’ उनले बाटोको अवस्थाका कारण सौराहा आउने पर्यटकले धमाधम बुकिङ रद्द गर्नु दु:खको कुरा भएको बताए। निरीक्षणको क्रममा नौबिसे–हेटौंडा सडक उपयुक्त ठहरिएको संघले जनाएको छ। यो सडकमा एकतर्फी मात्र यातायात सुचारु गर्ने व्यवस्था मिलाउन सम्बन्धित निकायलाई संघले आग्रह गर्ने भएको छ। हाल अधिकांश पर्यटन व्यवसायीले यही मार्ग प्रयोग गर्दै आएका छन्।
